cyanic-selkie/wikianc huggingface dataset:
Tao Yuanming
Liv og virke
Hans kanskje mest innflytelserike verk er den korte Fortellingen om ferskenblomstkilden, der Tao gir sin versjon av et jordisk paradis. Ferskenblomstringskilden (桃花源, Tao Hua Yuan) er senere blitt et standard uttrykk på kinesisk for utopia.
Notater
Tao Yuanming er avbildet i Wu Shuang Pu (無雙 譜, Oversikt over Uforlignelige Helter) av Jin Guliang.
Tommaso de Vio Cajetan
Kardinal
Samme år ble det avgjort at Martin Luther ikke skulle avhøres i Roma, men at han i stedet skulle svare for seg i Augsburg foran Cajetan. De møttes første gang 11. oktober 1518. Luther nektet å tilbakekalle noe, og flyktet fra Augsburg og tilbake til Wittenberg. Han klaget på kardinalen til paven, og snart etter, den 28. november 1518 til et allment konsil. Dermed var konflikten mellom Luther og Den hellige stol for alvor i gang. Fra protestantisk side har det hele tiden blitt framholdt at Cajetan under møtet viste sterk moderasjon, og forsøkte å finne fram til en minnelig løsning.
I 1523 ble han av pave Hadrian VI sendt til kong Ludvig av Ungarn for å styrke motstanden mot tyrkerne. Året etter ble han kalt tilbake til Roma av Klemens VII, som tok ham som en av sine nærmeste rådgivere.
Den 23. mars 1534 var han en av de 19 kardinaler som på et konsistorium innkalt av Klemens VII fastslo at ekteskapet mellom Henrik VIII og Katarina av Aragón var gyldig.
Han døde 9. august 1534, og ble gravlagt under et beskjedent monument i kirken Santa Maria sopra Minerva, en av dominikanernes kirker i Roma. Blant hans samtidige var det stor enighet om at han ville etterfulgt Klemens VII dersom han hadde overlevd ham.
Fylkesvei 720 (andre betydninger)
I Norge finnes fylkesvei 720 i de følgende fylkene:
Podocopa
Det som kjennetegner Podocopa, er at skallet (carapax) på overkroppen (thorax) er hardt og forkalket, i motsetning til den andre undergruppen av muslingkreps (Myodocopa). Den ventrale yttersiden av carapax er dessuten konkav hos denne gruppen. Dessuten har Podocopa-artene en lang endopod (indre gren) på andre antenne, mens Myodocopa-artene har en lang eksopod (ytre gren) med 8-9 artikler. Individene er som regel rundt 1 mm lange, men inntil 30 mm i de største artenes tilfelle.
Mange av gruppens undergrupper og arter er utdødde.
Levevis og utbredelse
Noen av artene i underklassen Podocopida lever i ferskvann. Det finnes noen planktoniske arter, men de fleste lever nær bunnen. De pløyer seg igjennom bunnslammet og eter detritus og alger.
Den første terrestriske muslingkrepsen (slekten Mesocypris) ble oppdaget i strølaget i en fuktig skog i Sør-Afrika i 1953. Seinere er terrestriske arter også blitt funnet i New Zealand, Australia, Madagaskar, Russlands fjerne østen, Salomonøyene og Sør-Amerika.
Totalt er minst 246 arter observert i nordlige strøk inklusive Nordøst-Atlanteren, Middelhavet, Østersjøen, Norskehavet og Barentshavet. Av de to undergruppene har ordenen Platycopida observasjoner i nordlige strøk av to arter av slekten Cytherella. Ordenen Podocopida hadde i 1996 registrert hele 244 observerte arter i nordlige områder. Flest observerte arter, i taksonomisk underlagt rekkefølge, hadde slektene Krithe (3), Cytheridea (3), Neocytherideis (3), Eucythere (4), Cythere (3), Hemicythere (5), Xestoleberis (5), Cytheromorpha (3), Loxoconcha (4), Pseudocythere (3), Bythocythere (9), Sclerochilus (10), Cytherois (6), Paradoxostoma (20), Paracytherois (3), Cytheropteron (16), Hemicytherura (3), Cytherura (3), Microcytherura (2), Semicytherura (19), Argilloecia (3), Pontocypris (5), Cypridopsis (3), Cyprinotus (3), Candona (6), og Cyclocypris (3).
Taksonomi
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Oversikten nedenfor følger inndelingen etter databasen World Register of Marine Species (WoRMS):
Storegut
Storegut er et fjell sør i Jotunheimen nasjonalpark, i Luster kommune i Vestland og Vang kommune i Innlandet. Toppen har en høyde på 1 968 meter over havet og fylkesgrensen går rett ved toppunktet.
Anatolij Isajev
Anatolij Konstantinovisj Isajev russisk: Анатолий Константинович Исаев (født 14. juli 1932 i Moskva, død 10. juli 2016 samme sted) var en sovjetisk fotballspiller som deltok i de olympiske leker 1956 i Melbourne.
Isajev ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0. Isajev spilte fem kamper og scoret ett mål i turneringen.
Isajev spilte 16 landskamper og scoret seks mål for Sovjetunionen i perioden 1955 til 1957.
Met Office
Met Office (opprinnelig en forkortelse for Meteorological Office) er Storbritannias meteorologiske myndighet, underlagt Department for Business, Innovation and Skills. Hovedkontoret ligger i Exeter.
Met Office ble opprettet i 1854 som en liten avdeling i det britiske handelsrådet under Robert FitzRoy, som en tjeneste for sjømenn. I 1861 begynte Met Office å levere værvarsler til aviser.
Xhamadan
Xhamadan er en tradisjonell albansk vest laget av ullplagg, som blir benyttet av etnisk albanske menn. En god xhamadan er vanligvis rikelig brodert, noen ganger i gull. I fortiden viste kvaliteten hvilken sosial rangering man tilhørte.
Langfjorden (Loppa)
Langfjorden (nordsamisk: Stuoravuotna) er en fjord i Loppa kommune i Finnmark. Fjorden har innløp mellom Marøya i vest og Vindholmen i øst, like sør for bygda Bergsfjord, og strekker seg 12 kilometer sørover til Langfjordhamn i botn av fjorden og er en fortsettelse av Bergsfjorden, som kommer sørover langs østsiden av øya Silda.
Fra Bergsfjord går det ferge til Sør-Tverrfjord som ligger på vestsiden litt lenger sør. På østsiden av fjorden går fjordarmen Nordre Tverrfjorden østover. Innover i fjorden fra Sør-Tverrfjord er det ingen bosetning før den veiløse bygda Langfjordhamn innerst i fjorden. Den innerste delen av fjorden bli på samisk kalt Stuoaravuonbahta.
Grini fangeleir
Grini, på tysk Polizeihäftlingslager Grini, på Ila i Østre Bærum nordvest for Oslo var opprinnelig planlagt og bygd som kvinnefengsel, men ble fra 1940 tatt i bruk som interneringsleir for norske offiserer og seinere krigsfangeleir av okkupasjonsmakten i Norge under andre verdenskrig. I Norske fangeleksikon er 19788 nummererte fanger oppgitt, antallet intererte som var innom Grini litt lavere fordi flere var innsatt flere ganger. I dag benyttes bygningene som fengsel og har navnet Ila fengsel og forvaringsanstalt.
Historikk
Grini ble påbegynt som kvinnefengsel i 1938 og var nesten ferdigbygd da krigen kom. Allerede den 24. april 1940 ble Grini tatt i bruk som interneringsleir for norske krigsfanger. Grini fangeleir ble den største fangeleiren i Norge.
I det første krigsåret var formålet med leiren kortvarige interneringer. Fra juni 1941 ble leiren tatt i bruk for politiske fanger brakt inn fra hele Norge. De første 115 fangene ble overført fra en provisorisk fangeleir på Åneby i Hakadal. Fra samme år og fram til freden ble totalt 19 788 fanger registrert i leieren, av disse ble 3 402 deportert til fengsler og konsentrasjonsleirer i det nazistiske Tyskland og de tyskokkuperte områdene. På det meste satt 5 400 fanger på Grini. 600 av dem var kvinner. Ved krigens slutt var det nesten 5 500 fanger på Grini, hvorav 600 kvinner. Noen av de internerte på Grini ble sendt på tvangsarbeid i Nord-Norge, blant annet i Veidal fangeleir.
Det kom inn fanger fra brede lag av folket til Grini; men også mange kjente personer som senere nobelprisvinnere, universitetsrektoren Didrik Arup Seip, idrettsfolk, politikere som Einar Gerhardsen og Trygve Bratteli, kunstnere som Arnulf Øverland, Reidar Aulie og Per Krohg, og kirkeledere. Også grenseloser som hadde vært involvert i å hjelpe flyktninger til Sverige og Storbritannia ble internert her.
Administrasjon
Administrasjonen på Polizeihäftlingslager Grini ble bygget opp etter en modell som ble benyttet i tyske konsentrasjonsleirer (KL). Den daglige driften kom derfor, relativt kort tid etter opprettelsen 14. juni 1941, til å foregå i et samarbeid mellom to grupper som i utgangspunktet var fiender, nemlig ledelsen i Sicherheitsdienst (SD) og en administrasjon ledet av fanger.
Polizeihäftlinglager Grini var administrativt underlagt der Befehlshaber der Sicherheitspolizei und des Sicherheitsdienstes (BdS ud SD) Norge som på det tidspunkt leiren ble opptettet også inkluderte det tidligere Kommandeur der Sicherheitspolizei und des Sicherheitsdienstes Oslo (KdS ud SD Oslo). Det var i forbindelse med at daværende sjef for KdS ud SD Oslo, SS-Sturmbannfuhrer Heinrich Fehlis i november 1940 ble utnevnt til SS-Oberfuhrer Ministerrat Dr. Franz Walter Stahleckers etterfølger, som BdS ud SD Norge, at BdS ud SD Norge og KdS ud Sd Oslo ble slått sammen, med hovedkvarter på Victoria terrasse i Oslo sentrum.
Vanligvis ble alle fengsler og fangeleirer som lå under BdS ud SD Norge, drevet av KdS ud SD i deres distrikt. I viktige saker måtte kommandøren henvende seg videre til BdS ud SD Norge for endelig avgjørelse. De administrative forhold som kort er beskrevet ovenfor, viser at den administrative kommandoveien for SD-ledelsen på Grini, frem til februar 1945, var mye enklere i og med at BdS ud Sd Norge og KdS ud SD Oslo var en og samme instans.
Etter krigen
Fra 1945 til 1949 ble fengselet brukt til soning for dømte i landssvikoppgjøret etter krigen. Det skiftet da navn til «Ilebu», og i dag er fengselet kjent som Ila fengsel og forvaringsanstalt.
8. mai 1996 åpnet Grini-museet på Grini.
Jupiter Icy Moons Orbiter
Jupiter Icy Moons Orbiter (JIMO) var en foreslått romsonde med mål om å utforske ismånene til Jupiter. Hovedmålet var Europa og det antatte havet som er et av stendene hvor enkelt liv er mulig i solsystemet. Ganymedes og Callisto, som nå antas å ha flytende saltvannshav under overflaten, var også blant de mulige månene for sonden.
Bjørn Hollevik
Bjørn Erik Hollevik (født 10. oktober 1956 i Florø) er en norsk næringslivsleder og politiker (H).
Han har studiekompetanse fra Flora gymnas fra 1975, og er cand.mag. med mellomfag i nordisk, historie og sosialøkonomi fra Universitetet i Bergen fra 1980. Han har også studert ved Norges Handelshøyskole. Hollevik var beskjeftiget innen grossistbransjen som driftsleder i Safari Engros AS i Florø i 25 år. Han er daglig leder innen eiendomsbransjen i Florø, styreleder i Flora Industri- og Næringsforening og styremedlem i Sunnfjord næringsråd.
Han har vært medlem av Flora bystyre siden 2011, medlem av Sogn og Fjordane fylkesting og hovedutvalget for plan og næring siden 2011 og 1. vararepresentant til Stortinget fra Sogn og Fjordane siden 2013. I 2014 utfordret han Arve Mjømen om ledervervet i Sogn og Fjordane Høgre, men tapte i voteringen. Hollevik var partiets gruppeleder i Flora bystyre 2011–2012 og president i Florø Rotaryklubb 2000–2001.
Ønsketrøbbel
Ønsketrøbbel er en canadisk animasjonsserie. Serien er et action-eventyr som ble sendt på den engelskspråklige, canadiske TV-kanalen CITV fra 2017 til 2018. Den første sesongen består av 26 episoder; hver episode varer ca. 22 minutter.
Aud Inger Aure
Aud Inger Aure (1942–2023) var en norsk jurist og politiker som representerte Kristelig Folkeparti. Hun var justisminister i perioden 1997–1999.
Grand Prix Cycliste la Marseillaise 2009
Grand Prix Cycliste la Marseillaise 2009 var den 31. utgaven av Grand Prix Cycliste la Marseillaise og ble arrangert 1. februar 2009. Franske Rémi Pauriol vant det 137 km lange rittet foran Thomas Voeckler og Jurij Trofimov.
Aud Inger Aure
Aure tok juridisk embetseksamen (cand.jur.) i 1993, etter flere års yrkespraksis som regnskapsøkonom. Hun var ordfører i Kristiansund fra 1995 til 1997, og deretter i en kort periode i 1999 etter at hun gikk av som justisminister. Hun var vararepresentant til Stortinget fra 1985 til 1993, og møtte fast fra 1989 til 1990 mens Kjell Magne Bondevik var utenriksminister i Jan P. Syses regjering. Fra 1988 til 1994 var hun leder for Kristelig Folkepartis Kvinner. Hun var distriktsarbeidssjef i Kristiansund kommune i perioden 1994–1995.
Fylkesvei 722 (andre betydninger)
I Norge finnes fylkesvei 722 i de følgende fylkene:
Javanese
Javanese er en katterase som er en langhårsvariant av Orientaler.
Kroppsbygningen er strømlinjeformet, elegant, lang, tubeformet og muskuløs. Halsen er lang og smal, skuldre og hofte er jevnbrede. Den har lange, slanke ben med smale ovale poter. Halen skal være svært lang og godt busket. Hodet er middels stort, sett forfra ser det ut som et triangel. Ørene skal være store og lavt plasserte. Øynene skal være grønne og mandelformede. Javaneseren er godkjent i 28 forskjellige farger, 5 mønstre (solid, tabby, tigret, spottet og ticket) som tilsammen gir 140 forskjellige varianter.
Opprinnelse
Javaneseren er hverken fra Java eller Indonesia. Genetisk er de orientalere i langhåret versjon. Det var Helen Smith fra oppdrettet MerryMews Cattery som ga rasen navnet i 1950. Det er uvisst om hun faktisk har vært i Indonesia. Rasenavnet kommer av tradisjonen ved å oppkalle orientale katteraser etter land og øyer i Sørøst-Asia.
Jupiter Europa Orbiter
Som en del av Europa Jupiter System Mission (EJSM) var Jupiter Europa Orbiter (JEO) en foreslått banesonde planlagt skutt opp i 2020 med tanke på detaljerte studier av jupitermånene Europa og Io så vel som den jovianske magnetosfæren. Blant andre ting var hovedmålet å se etter mulighetene for underjordiske hav som mange forskere antydet kunne inneholde ekstraterrestrisk liv.
I april 2011 uttalte ESA at det virket usannsynlig at et fellesk amerikansk-europeisk oppdrag ville finne sted i begynnelsen av 2020-årene gitt NASAs budsjett, så ESA vil undersøke muligheten for å fortsette med et europeisk-ledet oppdrag.
Totalfotball
Totalfotball (nederlandsk: totaalvoetbal) er navnet på en innflytelsesrik taktikk innen fotball hvor alle utespillerne skal kunne ta over rollen til hvilken som helst annen spiller på laget. Dette ble utviklet av klubben Ajax i perioden 1965 til 1973 og brukt av Nederland i VM i fotball 1974. Taktikken ble oppfunnet av Rinus Michels som var trener for Ajax i perioden 1965-1971.
I totalfotball skal en spiller som forlater sin posisjon bli erstattet av en annen på laget uten av mister sin grunnformasjon. I dette flytende systemet er ingen spillere låst i en posisjon og alle skal kunne spille forsvarer, midtbane eller angriper. Den eneste faste posisjonen er målvakten.
Ajax som var klubben hvor taktikken oppstod vant samtlige kamper på hjemmebane i to hele sesonger (1971-72 og 1972-73) og tapte bare en kamp i hele 1971-72 sesongen. De vant fire titler i 1972 (serien, cupen, Serievinnercupen og Intercontinental Cup)
Historikk
Grunnlaget for totalfotball ble lagt av Jack Reynolds allerede på midten av 1900-tallet da han var trener i Ajax. Rinus Michels spilte under Reynolds i Ajax og overtok som trener i 1965 og foredlet konseptet som ble kjent som totalfotball. Da Michels gikk til Barcelona i 1971 videreutviklet den nye treneren Ștefan Kovács taktikken i Ajax og de vant Serievinnercupen tre år på rad (1971, 1972 og 1973). Spilleren Johan Cruijff var en av de mest kjente eksponentene av systemet. Han var plassert som spiss i en 4-3-3 formasjon, men beveget seg over hele banen og utnyttet det rommet som motstanderen gav. Dette resulterte i at de andre på laget hans måtte være fleksible i posisjoneringen rundt hans bevegelser. Dermed vekslet spillerne posisjoner i hele kampen.
Finalen i Serievinnercupen i 1972 var en av de flotteste oppvisningene av totalfotball på høyest mulig nivå. Ajax slo Inter Milan 2-0 og aviser over hele Europa rapporterte om "Catenaccio er død" (Catenaccio var en taktikk brukt av mange italienske lag hvor man hadde sterkt fokus på defensivt spill for å hindre motstanderen i å skape sjanser). I 1973 spilte Ajax mot AC Milan i UEFA Super Cup 1973 og AC Milan brukte liknende taktikk som Inter Milan. AC Milan vant første kamp 1-0, men Ajax knuste dem 6-0 på hjemmebane i returkampen.
Begrepet blir ofte brukt om angrepsfotball generelt, men i sin reneste form er det en pro-aktiv taktikk og ikke en taktikk for kontringsfotball.
Enrique de Cardona
Enrique de Cardona (katalansk: Enric de Cardona i Enríquez) (født 1485 i La Seu d'Urgell i Spania, død 7. februar 1530 i Roma) var en av Den katolske kirkes kardinaler. Han var biskop av Barcelona 1505–1502 og ble erkebiskop av Monreale på Sicilia i 1512.
Etter sin utnevnelse til Sicilia fortsatte han å bo i Barcelona. Men da Hadrian VI, som hadde vært biskop i Spania, ble pave, fulgte han med til Roma, og der ble han kommandant på Engelsborgen.
Parolesthes
Parolesthes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mørke, delvis silkeaktig lyst bestøvede trebukker. Antennene er tynne og lengre enn kroppen. Pronotum er tønneformet, med kraftig, tverr-rynket skulptur, dekkvingene jevnbrede med rundede "skuldre", med tegninger av lys bestøvning. Beina er tynne og forholdsvis lange.
Utbredelse
Slekten er utbredt i Laos og på Borneo.
Filosofiåret 1969
Filosofiåret 1969 er en oversikt over hendelser, utgivelser og personer med tilknytning til filosofi i 1969.
Dødsfall
musikkviter og komponist ||align=center|65 ||align=center|1903 ||
Ksar el Barka
Ksar el Barka (arabisk:كصر البركة) er en by med ruiner i det sentrale Mauritania. Byen ble grunnlagt i 1690 av Kountastammen.
Haakon Manheim
Haakon Manheim (født 30. oktober 1952) er en norsk musiker og plateprodusent. Han har hatt teknisk ansvar på flere norske artister som Tramteatret, Frosk, Jan Eggum, Cutting Edge, Folque, Four Roosters, Halvdan Sivertsen, Geirr Lystrup, Jack Berntsen, Raga Rockers, Vømmøl Spellmannslag og Montasje og hadde teknisk ansvar på politiske plater og på flere norske pønkeklassikere som Oslo Børs, Kjøtt og Kaare og partiet.
Dice of Destiny
Dice of Destiny er en amerikansk stum kriminaldramafilm fra 1920, regissert av Henry King. Manus er basert på en historie av John A. Moroso, som ble utgitt i bokform året etter under tittelen The People Against Nancy Preston.
Collin County
Collin County er et fylke i den amerikanske delstaten Texas. Det ligger i de østlige delene av staten. Det grenser mot Grayson County i nord, Fannin County i nordøst, Hunt County i øst, Rockwall County i sørøst, Dallas County i sør, Denton County i vest. Fylket er en del av Dallas/Fort Worth Metroplex.
Dice of Destiny
Handling
Etter å ha sonet i fengsel for en forbrytelse han aldri hadde begått, er Jimmy Doyle fast bestemt på å bli lovlydig for kvinnen han elsker: Nancy Preston. Deretter varsler Doyle mannen som fikk ham fengslet, detektiv James Tierny, om at ytterligere falske anklager mot ham vil resultere i detektivens død. Men Doyle blir narret av tidligere venner, og sendt tilbake til fengsel. Men slipper unna i tide for å redde Nancy fra Dave Monteith, en av mennene som hadde forrådt Doyle.
Men når Monteith blir drept av en annen medskyldig, peker mistanken på Doyle som morderen. Desperate stikker han og Nancy av til en liten by hvor han, fordi han tidligere hadde studert medisin, begynner som assistent ved et sykehus drevet av onkelen hans. I mellomtiden utvikler Tierney en blindtarmbetennelse som bare Doyle kan redde ham fra. Doyle går med på å gjennomføre operasjonen, og redder dermed fiendens liv.
Ruislip
Ruislip er et by i distriktet Hillingdon innenfor det nordvestlige London. Det er et gammelt kirkesogn i Stor-London som lå i den historiske grevskapet Middlesex. Sognet opptrer i Domesday Book, en del av de eldste bosetningene eksisterer fortsatt i dag, nå vernet som lokal kulturarvbygninger. Sognekirken, St Martin's, er datert tilbake til 1200-tallet og er fortsatt i bruk. Bygningene i den nordlige enden av storgaten i Ruislip utgjør kjernen i det opprinnelige landsbytorget og er nå listet som verneverdig i klasse II. Det var opprinnelige en sentral vannpumpe på torget, men det ble fjernet fra veien på 1970-tallet grunnet økt trafikk.
Ekspansjonen av jernbanen tidlig på 1900-tallet fungerte som en katalysator for utviklingen i området. En jernbanestasjon ble åpnet i Ruislip i 1904, og lokalmyndigheten grunnla et nytt urbant distrikt for den økende befolkningsveksten. Det urbane distriktet Ruislip-Northwood eksisterte fram til 1965 da Ruislip ble organisert inn under det nyetablerte London-distriktet Hillingdon. Mellom 1911 og 1961 hadde Ruislip-Northwood en betydelig befolkningsvekst, fra 6 217 til 72 791 innbyggere, hovedsakelig grunnet jernbanen.
Betydelig landemerker i området er Ruislip Lido, et tidligere vannreservoar som når er en offentlig parkanlegg hvor det har blitt anlagt en kunstig sandstrand omgitt av skog. Besøkende kan kjøre med en smalsporet jernbane med diesel- og damplokomotiver. Reservoaret ble opprinnelig anlagt for å gi vann til Grand Union-kanalen; arbeidet begynte i 1811 og det ble tatt i bruk i 1816.
Et annet landemerke ligger rett nord for hovedgate, Manor Farm, en middelaldersbosetning og et gårdsbruk fra 800-tallet som nå er blitt et lokalt kulturarvsted. Flere av byngingene er vernet: Manor Farm House (klasse II), låven Great Barn (klasse II) fra 1200-tallet og låven Little Barn fra 1500-tallet. Sistnevnte huser lokalbiblioteket. Gården ble drevet helt frem til 1930-årene. Marken var eid av King's College i Cambridge fra 1500 til midten av 1900-tallet, og gården var forpaktet ut.
Rett ved ligger levningene av en normannisk festning av typen motte-and-bailey som ble opprettet kort tid etter den normanniske erobringen av England i 1066.
I nærheten av Ruislip ligger Northolt Aerodrome, som ble brukt av flere allierte land under den andre verdenskrig, spesielt Polen og Canada. Et monument er reist til minne om de polske flygerne som gjorde tjeneste der.
Stedet ble kjent for mange gjennom Leslie Thomas' roman Tropic of Ruislip fra 1974. Romanens tittel har siden blitt benyttet som navn på en musikalsk klubb i Ruislip.
Collin County
Historie
Collin County, og dets administrassenter McKinney, er oppkalt etter Collin McKinney, en av de fem som skisserte Texas Declaration of Independence og den eldste av de 59 som undertegnet erklæringen.
Byer
† Byen ligger delvis i annet fylke.
Ancognatha
Ancognatha er en slekt av biller som hører til gruppen hornbiller i familien skarabider (Scarabaeidae).
Utseende
Middelsstore (10-20 millimeter), noe blanke, gulbrune eller brunlige hornbiller. De har vanligvis svarte, avlange flekker på forreste del av dekkvingene. Disse artene mangler horn og kan ligne på mange andre skarabider. Slekten utmerker seg ellers ved at hodets fremre del (clypeus) er utvidet slik at hodet blir minst like langt som bredt. Kjevene (mandiblene) er påfallende tynne og oppoverrettede hos de fleste av artene, og hannens for-føtter er utvidet. Beina er gjerne gulbrune med svarte spisser.
Levevis
De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.
Utbredelse
Artene er utbredt fra det sørligste USA i nord til Peru og Bolivia i sør.
Korsnes kirke
Korsnes kirke er en langkirke fra 1889 i bygda Korsnes i Hamarøy kommune, Nordland fylke.
Byggverket er i tre og har 80 plasser.
Historikk
Korsnes kapellkirke ble opprinnelig reist som et kapell på Kjøpsnes i 1720-årene. I 1791 ble kapellet flyttet til Hulløya, og flyttet fra Hulløya tilbake til Kjøpsnes i 1838. Det ble da restaurert og påbygd. I 1885 besluttet Tysfjord Herredsbestyrelse å bygge ny kirke på Kjøpsnes, og å flytte den eksisterende kirken til Korsnes. Kirkebygget som skulle flyttes ble ansett å være både altfor dårlig og altfor liten for Kjøpsnes. Det ble nedsatt en felles byggekomité, ledet av Nikolai Norman, for både byggingen av nykirken på Kjøpsnes og flyttingen av gamlekirken. Flyttingen foregikk i 1888, og kirken ble tatt i bruk til kirkelige aktiviteter som bibellesning og vielser samme år. Den omplasserte kirken ble innviet på Korsnes den 6. mai 1889. Korsnes kapellkirke har en altertavle som ble bygget av Johannes T. Lie i 1888, med nytt altermaleri malt av Arne Linder-Olsen som stod ferdig i 1958. Prekestolen er bygget av Sigurd Storjord.
Denton County
Denton County er et fylke i den amerikanske delstaten Texas. Det ligger i de østlige delene av staten. Det grenser mot Cooke County i nord, Grayson County i nordøst, Collin County i øst, Dallas County i sørøst, Tarrant County i sør og mot Wise County i vest.
Denton Countys totale areal er 2 481 km² hvorav 180 km² er vann. I 2000 hadde fylket 432 976 innbyggere og administrasjonssenteret ligger i byen Denton. Fylket har fått sitt navn etter predikanten, dommeren og soldaten John B. Denton.
Giovanni Vicenzo Caraffa
Giovanni Vincenzo Caraffa (født 1477, død 28. august 1541) var en av Den katolske kirkes kardinaler. Han var erkebiskop av Napoli.
Han ble kreert til kardinal i november 1527 av pave Klemens VII. Det var hans annet konsistorium.
Jean-Jacques Olier
Jean-Jacques Olier (født 20. september 1608 i Paris i Frankrike, død 2. april 1657 samme sted) var en fransk katolsk prest og grunnlegger av sulpicianerne og av presteseminaret Saint-Sulpice i Paris. Han regnes som en viktig fornyer av det religiøse liv i Frankrike på 1600-tallet.
Bakgrunn
Jean-Jacques Olier ble født i Paris, men familien flyttet til Lyon, der hans far var blitt dommer. Der fikk han en grundig utdannelse på det lokale jesuitt kollegiete (1617–25). Han ble oppmundret til å bli prest av Frans de Sales, som forutante gans hellighet og store bragder for den katolske kirke. Før han ble prest tok Jean-Jacques Olier del i lasaristenes folkemisjoner. Lasaristenes grunnlegger, Vincent de Paul, var hans skriftefar.
Prest
Han ble presteviet den 21. mars 1633. I 1634 møtte han Agnes von Langeac. Derpå fortsatte han sin misjonsvirksomhet blant annet i Paris. Gjennom Charles de Condren, som var etterfølger etter kardinal Pierre de Bérulle som generalsuperior for det franske oratoriet, ble han kjent med École française de spiritualité (den franske spitituelle (asketiske) skole).
Det arbeide fader Condren hadde mest på hjertet var opprettelser av seminarer etter modellen gitt av Tridentinerkonsilet. Den katolske kirke mente at dens suksess i sin egen fornyelse lå i den grundige og systematiske dannelse av presteskapet ved deres utdanning på disse skolene. Forsøkene i Frankrike på å gjennomførekonsilets anvisninger gikk ikke så bra. Condren, ute av stand til å lykkes gjennom oratoriet, samlet noen få unge kirkefolk rundt seg for det formålet, og Olier var blant dem.
Andrea Matteo Palmieri
Andrea Matteo Palmieri (født 10. august 1493, død 20. januar 1537) var en av Den katolske kirkes kardinaler. Han var erkebiskop av Acerenza og Matera.
Han ble kreert til kardinal i november 1527 av pave Klemens VII. Det var hans annet konsistorium.
Algerie under Sommer-OL 2012
Algerie under Sommer-OL 2012. Algerie deltok under Sommer-OL 2012 i London som ble arrangert i perioden 27. juli til 12. august 2012. Trettini utøvere, tjueen menn og nitten kvinner deltok i tolv sporter. Det var tolvte gangen Algerie deltok i et OL, de kom på delt femtiendeplass med en gullmedalje. Bokseren Abdelhafid Benchabla var landets flaggbærer under åpningsseremonien.
Athletics pictogram.svg Friidrett
Algerianske utøvere oppnådde kvalifiseringsstandarden i følgende øvelser (opp til maksimum 3 utøvere i hver øvelse i A-standard, og 1 i B-standard):
Boxing pictogram.svg Boksing
Algeria har kvalifisert 2 boksere. Abdelhafid Benchabla ble kvalifisert ved å vinne lett tungvekt-klassen under Verdensserien. Mohamed Amine Ouadahi kvalifiserte gjennom Verdensmesterskapet i boksing 2011. Algeria kvalifiserte også boksere gjennom den afrikanske kontinentalturneringen.
Jean-Jacques Olier
Prest
Det ser ut til at Vincent de Paul satte så stor pris på Olier at han i februar 1644 risikerte kardinal Mazarins harme ved å vinnet et beneficium for Olier som Mazarin søkte for sønnen til hertugen de la Rouchefoucault.
Presteseminaret i Saint-Sulpice, som han ledet i ti år, ble til et at Frankrikes store religiøse sentre i École françaises ånd. Olier grunnla flere presteseminarer, og til slutt presteselskapet Saint-Sulpice, som ble approbert den 10. august 1664 av pave Alexander VII.
Olier fikk et slag i februar 1652, og overdro sine sogneprestoppgaver til Abbé de Bretonvilliers. Gradvis gjenvant han sin kreftene, og etter sine legers ordre vewsøkte han forskjellige kursteder i Europa, og han dro på flere pilegrimsferder. Da han kom tilbake til Paris hadde han atter sin gamle energi og entusiasme, og det viste seg blant annet i hans kamp mot jansenismen. Et neste slag i Saint-Péray, i september 1653, paralyserte ham fullstendig.
Algerie under Sommer-OL 2012
Rowing pictogram.svg Roing
Algeria har kvalifisert en roer.
Jean-Jacques Olier
Prest
I 1657 utsendte Olier sulpicianere til Ville-Marie (det senere Montreal) i Ny-Frankrike (Canada) for å grunnlegge presteseminar også der.
Algerie under Sommer-OL 2012
Swimming pictogram.svg Svømming
Algerianske svømmere har oppnådd følgende kvalifiseringsstandarder (opp til maksimum 2 svømmere i hver øvelse under Olympic Qualifying Time og 1 under Olympic Selection Time)
Taekwondo pictogram.svg Taekwondo
Algeria har kvalifisert 1 utøver.
Fangbone!
Fangbone! er en canadisk animasjonsserie.
Serien er et action-eventyr som ble sendt på den engelskspråklige, canadiske TV-kanalen Family Chrgd fra 2016 til 2017. Den første sesongen består av 26 episoder; hver episode varer rundt 22 minutter.
Handling
Fangbone er en ni år gammel barbarisk kriger opprinnelig fra Skullbania, som har havnet i Eastwood Elementarys tredje klasse for å redde hjemlandet hans fra verdens verste skurk: Venomous Dool.
Med hjelp fra sin nestkommanderende Bill, en normal og klønete gutt, overlister Fangbone alle motstanderne sine samtidig som han oppdager mer om den moderne verden.
Kjøpsvik kirke
Byggverket er i betong og har 400 plasser.
Kjøpsvik kirke ble bygget i 1975 som arbeidskirke ved siden av den gamle kirken, som samtidig ble revet. Den gamle kirken var dårlig vedlikeholdt og det var vanskelig å holde varmen i kirka om vinteren. Det ble i 1966 derfor bestemt å bygge ny kirke fremfor å restaurere den gamle, selv om den på daværende tidspunkt bare 79 år gammel.
Den gamle kirken i Kjøpsvik ble bygget i 1887 da den daværende kirken var blitt for liten. Denne kirken ble flyttet til Korsnes i Tysfjord som Korsnes kirke.
Da nåværende Korsnes kirke tjente som Kjøpsvik kirke sto kirka på det gamle kirkestedet ved den gamle kirkegården nede ved Kjøpsnes. Da kirka fra 1887 skulle bygges ble kirkestedet flyttet opp til der det ligger i dag.
Gimsøy kirke
Gimsøy kirke kan vise til:
Silkeborg kommune (1970–2006)
Silkeborg kommune er en tidligere kommune i Århus amt i Danmark. Den ble opprettet ved Kommunalreformen (1970) fra 1. april 1970 og eksisterte til den ble lagt sammen med Gjern kommune, Kjellerup kommune og Them kommune fra 1. januar 2007 til den nye Silkeborg kommune i forbindelse med Kommunalreformen (2007).
Elon Musk
Elon Reeve Musk (født 28. juni 1971 i Pretoria i Sør-Afrika) er en gründer og forretningsmann. Han vokste opp i Sør-Afrika og er statsborger i USA og Canada. Musk er hovedsakelig kjent som grunnleggeren av SpaceX og Hyperloop, tidlig investor og direktør i Tesla Inc, eier av Twitter og som medgrunnlegger i nettbanken X.com som senere fusjonerte med Confinity som står bak blant annet PayPal. Han var også den største eieren og styremedlem i SolarCity, som ble kjøpt av Tesla i 2016. I 2017 startet Musk The Boring Company for å bygge tunneler under Los Angeles.
Han skal ha vært inspirasjonen til hovedpersonen i Iron Man. Musk hadde en liten «cameo»-rolle i Iron Man 2 og en gjesteopptreden i TV-serien Big Bang Theory. Musk møtte i 2004 ingeniøren Martin Eberhard, og sammen planla de å bruke 25 millioner dollar til utvikle en elektrisk bil av «roadster»-typen innen to år og ha flere hundretusen biler på veien innen 2009. De brukte i stedet fire år og 140 millioner dollar.
I 2017 var Musk en av fire næringslivsledere som ble tildelt Oslo Business for Peace Award.
Bakgrunn
Musk vokste opp i Sør-Afrika (Pretoria og Johannesburg) der faren var en driftig og begavet ingeniør. Han har Asperger syndrom.
Musk hadde en vanskelig oppvekst hos faren etter at foreldrene ble skilt. Han ble mobbet på skolen til han var omkring 15 år gammel og hadde vokst seg stor nok til å slå tilbake.
Forretningsvirksomhet
I september 2018 ble Elon Musk saksøkt av Securities and Exchange Commission (SEC) på grunn av en tweet fra Musk som påstod at finansiering var sikret for potensielt å ta Tesla privat. Ifølge søksmålet hadde Musk diskusjoner med utenlandske investorer i juli 2018 som aldri bekreftet viktige avtale-vilkår. SEC karakteriserte derfor tweeten hans som falsk, villedende og skadelig for investorer i Tesla, og de forsøkte å hindre Musk fra å fungere som administrerende direktør i børsnoterte selskaper.
I januar 2021 meldte CNBC at Musk, etter en økning i verdsettingen av Tesla, var verdens rikeste person, med en nettoformue på over 185 milliarder dollar.
Elon Musk ble kritisert for sine offentlige kommentarer og sin opptreden i forbindelse med COVID-19-pandemien. Det ble påstått at han spredte feilinformasjon om viruset, herunder promoterte klorokin som probat botemiddel, og at han hadde hevdet at statistikken over antall døde i USA ble manipulert. I begynnelsen av pandemien påstod Musk at barn «praktisk talt var immune» mot korona-viruset. Musk kritiserte gjentatte ganger «lockdowns» i USA i forbindelse med viruset, og han brøt lokale ordre ved å gjenåpne Tesla-fabrikken.
Privatliv
Fra tidlig på 2000-tallet til slutten av 2020 bodde Musk i California, hvor både Tesla og SpaceX ble grunnlagt. I 2020 flyttet han til Texas, og uttalte at California var blitt «selvtilfreds» med sin økonomiske suksess. Mens han var vert for Saturday Night Live i mai 2021, sa Musk at han har Asperger syndrom.
Anklager om seksuelt overgrep
I mai 2022 siterte Business Insider en anonym venn av en ikke navngitt SpaceX-kontrakt-flyvertinne som påsto at Musk hadde foretatt seksuelle overgrep i 2016. Kilden hevdet at Musk, SpaceX og den tidligere flyvertinnen i november 2018 inngikk en sluttavtale om å gi ledsageren en betaling på 250,000 dollar i bytte mot et løfte om ikke å saksøke ham. Musk avviste påstanden som politisk motivert. Etter utgivelsen av Business Insider-artikkelen falt Teslas aksjer med mer enn seks prosent og reduserte Musks nettoformue med ti milliarder dollar.
Wallander – Fotografen
Wallander – Fotografen er en svensk film fra 2006.
Handlingen
En amerikansk kvinne blir funnet drept i Ystad. Hun hadde vært på besøk med internasjonalt kjent fotograf som var bosatt der og kvinnens amerikanske kone mistenker at hun har vært utro. Kurt Wallander blir interessert i den bedratte ektemannen og den døde kvinnen og tror hele sannheten om fotografen ikke ennå er kommet fram i lyset. Sannheten viser seg å finnes langt fra Sverige.
Om filmen
Fotografen er den åttende Wallanderfilmen i serien med Krister Henriksson i hovedrollen. DVD’en utkom 10. mai 2006.
Dvergtejuer
Dvergtejuer er en familie av øgler som er utbredt fra det sørlige Mexico til Argentina. De lever i mange naturtyper fra ørken til tropisk regnskog, og går høyt opp i Andesfjellene.
Disse øglene er i slekt med tejuene, og blir ofte regnet som en underfamilie av dem. De skiller seg ut ved å ha glatte skjell og reduserte bein; dette er trekk som minner om skinkene. Slektene Bachia og Calyptommatus er beinløse, og har et gravende levevis.
Speilreflekskamera
Et speilreflekskamera er et kamera som bruker et flyttbart speil mellom lukkeren og linsen som overfører bildet til en mattskive. Dette bildet kan sees i søkeren, og gir et relativt nøyaktig bilde i søkeren av hva som vil bli det bildet filmen eller bildesensoren vil «se» når utløseren trykkes ned. I motsetning til et kompaktkamera, der bildet man ser i søkeren vil avvike mer fra bildet man tar.
Billedsensoren i et digitalt speilreflekskamera er som regel større enn i et digitalt kompaktkamera. Dette gir mindre billedstøy, bedre dybdeskarphet og høyere lysfølsomhet.
Sidesnittet på høyre side viser de optiske komponentene av et speilreflekskamera. Lyset går gjennom objektivlinsen (1), blir reflektert av speilet (2) og blir projisert på mattskiven (5). Ved hjelp av refleksjon gjennom (6) og (7) blir bildet vist for søkeren (8). Når utløseren trykkes ned blir speilet flyttet i pilens retning, og lukkeren (3) åpnes, og bildet projiseres på filmen eller bildesensoren (4) på samme måte som i søkeren.
Den engelske forkortelsen SLR (single-lens reflex) blir ofte brukt for å benevne et speilreflekskamera. Likeledes brukes DSLR for digitale speilreflekskamera.
Demokratimonumentet
Demokratimonumentet (thai: อนุสาวรีย์ประชาธิปไตย Anusawari Prachathipatai) er et offentlig monument i sentrum av Bangkok, Thailands hovedstad. Det er plassert i en rundkjøring ved den øst-vestlige boulevarden Thanon Ratchadamnoen Klang, innen området Thanon Dinso. Monumentet er omtrent halvveis mellom Sanam Luang, det tidligere kongelige krematoriet, foran Wat Phra Kaew, og tempelet Wat Saket (Phu Kao Thong).
Pietas
Pietas var en av de romerske dyder, sammen med gravitas og dignitas.
Pietas er vanligvis oversatt som «plikt», «religiøs oppførsel», «lojalitet», eller «hengivenhet», og samtidig innebærer det plikt overfor gudene og plikt overfor familien – spesielt faren (som igjen er utvidet til å angå plikten overfor samfunnet og plikten overfor staten takket være analogien mellom familien og staten, tradisjonelt i den antikke verden, se for eksempel Platons Crito).
Poeten Vergils helt Aineias i eposet Æneiden legemliggjør og er et sinnbilde på denne dyden, særlig i Æneidens annen bok, hvor han flykter fra det brennende Troja mens han bærer sin aldrende far på ryggen, som holder husets guder.
Liste over vinnere av Guldbaggen i kategorien Beste regi
Liste over vinnere av Guldbagge i kategorien Beste regi
(Øvrige nominerte listes opp fra 1991)
Antoine du Prat
Antoine du Prat (født 17. januar 1463 i Issoire i Auvergne i Frankrike, død 9. juli 1535 på Chateau de Nantouillet ved Meaux) var kansler av Frankrike og en av Den katolske kirkes kardinaler. Han var erkebiskop av Sens.
I 1507 var han blitt den førstepresident for det parisiske parlament, som landets høyeste domstol ble kalt. I 1515 utnevnte kong Frans I ham til kansler og statsminister. Etter at han ble enkemann i 1517 gikk han inn i geistligheten og steg etter hvert opp i hierarkiet. Først var han biskop en rekke steder, og i 1525 ble han erkebiskop av Sens.
Du Prats innflytelse kan nesten sammenlignes med den som kardinal Richelieu senere skulle ha på landets styre. Han fikk i stand et konkordat med paven i 1516, og holdt protestantismen i sjakk, både av politiske og religiøse grunner. Han lot seg ikke rokke av Luthers, Melanchthons eller Calvins fremstøt.
Han ble kreert til kardinal i november 1527 av pave Klemens VII. Det var hans annet konsistorium.
Truls Dæhli
Truls Dæhli (født 8. desember 1955) er en norsk fotballeder. Han var journalist og sportskommentator i VG før han ble seksjonsleder for aldersbestemte landslag i Norges Fotballforbund fra 2015.
Han ble kåret til årets sportsjournalist av Norske Idrettsleder-Veteraner i 2010. Sportssjef i VG Øyvind Brenne omtalte Dæhli da han gikk til NFF som «den i særklasse beste sportskommentatoren i Norge i historien».
Dæhli er gift med Dagbladet-fotograf Mette Møller, og far til fotballspilleren Mats Møller Dæhli. Han har spilt fotball på juniorlaget til Hamarkameratene.
Apollo 17
Apollo 17 var den ellevte bemannede romferden i Apollo-programmet samt den sjette og siste månelandingen som er gjennomført. Romferden ble skutt opp med Saturn V-rakett fra Cape Kennedy i Florida 6. desember 1972. Apollo 17 besto av månelandingsfartøyet «Challenger» og kommandoseksjonen «America». Ferdens varighet ble 12 døgn og 17 timer.
«Challenger» landet i et område på månen kalt Taurus–Littow. Blant eksperimentene var kartlegging av månens topografi med laserbasert høydemåler, undersøkelser av grunnen med ekkolodd og undersøkelser av månens reaksjoner på jordens gravitasjon. Det ble også foretatt geologiske undersøkelser, og det ble brakt steinprøver tilbake til Jorden, som ved senere analyser ga opplysninger om månens alder.
Besetning
Besetningen på Apollo 17 var:
Cernan og Evans ble utdannet ved US Naval Postgraduate School og tatt inn i NASAs astronautkorps i henholdsvis 1963 og 1966. Cernan var tidligere med på ekspedisjonene Gemini 9 og Apollo 10. Schmitt er utdannet geolog ved California Institute of Technology og Universitetet i Oslo, og har doktorgrad ved Harvard.
EM i karate 1980
EM i karate 1980 (europamesterskapet i karate) ble arrangert i Barcelona i Spania i 1980.
Dinty
Dinty er en amerikansk stum dramakomedie fra 1920, regissert av John McDermott og Marshall Neilan. Hovedrollen spilles av Wesley Barry.
Jardel Pereira de Souza
Jardel har spilt for det brasilianske U-21-landslaget, og ble U-21-verdensmester i 2003. Samme året vant laget hans også den brasilianske cupen.
Han spiller for øyeblikket for klubben Cruzeiro og har to år igjen på kontrakten, men under oppkjøringen til 2008-sesongen trente han med Strømsgodset på La Manga. Han spilte i to treningskamper for Strømsgodset, mot Rosenborg og Helsingborg.
Lilleaker
Lilleaker er et bolig- og nærings-strøk i bydel Ullern i Oslo. Det grenser til Lysakerelven med Lysaker og Bærum kommune på andre siden i vest, Øraker i nord, og Sollerud i sør og Ullern i øst.
Navnet Lilleaker er en modernisering av Lille Ager, som man finner langt tilbake i historien. For 200 år siden var området Lilleaker et sted langt ute på landet. Man kunne finne noen større og mindre gårder i distriktet Ullern, som Lilleaker er en del av.
Lilleaker Gård eksisterer den dag i dag, selv om den for lengst har forlatt sin opprinnelige funksjon som en aktiv bondegård.
Gården Lilleaker har hatt flere eiere opp gjennom tiden. I 1765 kan man lese i en besiktigelsesforretning avholdt på nabogården Øraker at «Lilleaker bruges som Lystgaard af General Paumeau». I begrepet lystgård lå en landeiendom hvorfra man var sikret gårdsprodukter og hus til sommerbolig når man ønsket å hvile ut etter et anstrengende hovedstadsliv.
På denne tiden lå både Øraker og Lilleaker under Bogstad Gods. I 1807 ble Lilleaker kjøpt av overkrigskommissær Jonathan Julius Aars. I boken slekten Aars i Norge står det: ”Familien reiste derut tidlig på forsommeren og ble der til langt på høsten. Aars var gift to ganger og det ble i alt 20 barn så det var ganske livlig på Lilleaker ”lystgård ” i mange år frem til 1851.
Mens Aars-familien koste seg på gården og høstet epler og annen frukt og grønnsaker, ble det drevet industrivirksomhet på en annen kant av Lilleaker. 72 mann slet med produksjon av spiker ved Fåbrofossen eller Granfossen leser vi av Folketellingen fra 1801. Spigerfabriken ble ledet av dikteren og teologen Christian Braunmann Tullin som også fikk oppført egen villa med kanskje landets første glassveranda her midt på 1700-tallet.
Et annet, og mindre gårdsbruk fra denne tiden er Schlägergården. Som Tullins hus på Fåbro er også denne gården bevart. Vi finner altså tre gamle bygninger fra Lilleakers tidlige historie bevart – i tillegg til de to nevnte her, også Lilleaker Gård.
Mustad Fabrikker
Industrien bidro til kraftig befolkningsvekst på Lilleaker. De fleste innflytterne kom fra industrimiljøet og bygdemiljøer på Østlandet. I tillegg kom en del fra Sverige og noen, ca. 2 prosent, fra det øvrige Norge. Lilleaker utviklet seg gradvis til å bli et industritettsted basert på selvstendig næringsutvikling og slik ikke en forstad til hovedstaden.
I kjølvannet av industrien ble det etablert skole – den første kom i 1882, kirke (1903), lag, foreninger, butikker, bibliotek, barnehage osv. Folk på Lilleaker hadde en betydelig tilhørighetsfølelse til stedet. Før 1919 var på mange måter Lilleaker litt isolert ettersom det var dårlig med offentlig kommunikasjon hit. Først i 1919 kom Lilleakerbanen og året etter ble Ullernchausseen åpnet. Før dette måtte man via Lysaker for å komme til Lilleaker.
Ved begynnelsen av 1900-tallet ble det sagt at Lilleakerveien med sine store arbeiderboliger - som Mustad Fabrikker oppførte, var det tettest befolkede område i Norge utenfor byene. Ca. 800 mennesker skal ha vært bosatt her.
Politisk
Som industrisamfunn var Lilleaker politisk en fremmed fugl i Oslo vest. Man sa gjerne at stedet var en rød enklave i et hav av blått. Arbeiderpartiet sto sterkt her, og fikk et klart flertall av stemmene. I naboområdet Bestum var det motsatt med Høyre som det største parti.
Det var klare sosiale forskjeller med store arbeiderboliger på Lilleaker og villaer med store hager på Bestum. I arbeiderboligene kunne det bo 8–10 mennesker på 25 kvadratmeter. Det var et sterkt samhold mellom arbeiderne på Lilleaker og de hjalp hverandre i en hverdag som kunne være svært hard.
Industrisamfunnet Lilleaker ble gradvis avviklet utover 1970- og 1980-tallet. I 1974 arbeidet ca. 300 mennesker i Mustads fabrikker. Kun fire år senere var tallet kommet ned i 200. Fra midten av 1980-tallet forsvant siste rest av industri på Lilleaker. I 1989 ble Mustads produksjonslokale fra 1960-tallet tatt i bruk som kjøpesenter. CC Vest så dagens lys og ble raskt en stor suksess. Parallelt med dette kom også fremveksten av Mustad som et rent eiendomsselskap og Mustad Eiendomsutvikling (1986) ble etablert og ble senere til Mustad Eiendom A/S(1997).
Mustad har stadig en sentral rolle i utviklingen av Lilleaker, og bygger nå (2018) 208 nye leiligheter på Granfoslokket og har store planer om mye mer i form av en ny mini-by i området fra Lilleaker og ned til Lysaker kalt Lilleakerbyen.
Det gamle industrisamfunnet Lilleaker er blitt til et pulserende sted med kjøpesenter,bensinstasjon butikker, serveringssteder, kontorer og boliger samt barneskolen Lilleaker skole. Det befinner seg ca. 25 000 arbeidsplasser i området Lysaker/Lilleaker. Lilleaker er kommunikasjonsmessigs blant de beste i byen med trikk, buss, tog og T-bane i umiddelbar nærhet. Legger man til at det er kort vei til naturperlen Lysakerelven og fjorden, så forstår man at Lilleaker er blitt et svært populært sted å bo.
Antennegalaksene
Antennegalaksene (også kjent som NGC 4038/NGC 4039 eller Caldwell 60/61) er et par vekselvirkende galakser i stjernebildet Ravnen som gjennomgår en starburstfase. De ble oppdaget av William Herschel i 1785. NGC 4038 ligger ved RA 12:01:53.0, Dek −18° 52′ 10″; og NGC 4039 ved RA 12:01:53.6, Dek −18° 53′ 11″.
Eksterne lenker
NGC 4038
Janata Dal
Janata Dal (जनता दल) er et politisk parti i India som ble dannet av for det meste av avhoppere fra Janata-partiet, men også Lok Dal, Congress (S) og Jan Morcha i 1988, med V.P. Singh som partileder.